**Marcus Thomas Davidsson** (s. 18. marraskuuta 1998 Tyresö, Ruotsi) on ruotsalainen jääkiekkoilija, joka pelaa SM-liigajoukkue Porin Ässissä. Hän on pelipaikaltaan keskushyökkääjä, mutta Davidsson osaa pelata myös laidassa.

Ura
---

### Seuraura

Davidsson on Tyresö HK:n kasvatti. Hän siirtyi C-juniori-ikäisenä Djurgårdens IF:ään. Kaudella 2014–2015 Davidsson toimi seuran J18-joukkueen kapteenina. Hän jakoi J18 Allsvenskanin runkosarjassa joukkueen sisäisen tehotilaston voiton Johannes Sandbergin kanssa lukemalla +12, kuten myös pudotuspeleissä Joakim Bolinderin ja Viktor Åströmin kanssa lukemalla +3. Davidsson oli pudotuspeleissä myös kolmella osumallaan Djurgårdenin paras maalintekijä Pontus Karlssonin ja William Fällströmin kanssa.

Kaudella 2015–2016 Davidsson oli Djurgårdenin J20-junioreiden toiseksi paras pistemies Johannes Sandbergin jälkeen tehoilla 17+23=40. Hän voitti kauden päätteeksi J20 SuperElitin mestaruuden ja palkittiin pudotuspelien arvokkaimpana pelaajana. Davidsson edusti Djurgårdenia kauden aikana myös Junior Club World Cupissa, jonka joukkue voitti. Hän debytoi kauden aikana myös seuran SHL-joukkueessa, jossa Davidsson pelasi yhden runkosarja- ja playoff-ottelun tehden yhden maalin. Vain 17-vuotias Davidsson teki SHL-debyyttinsä runkosarjan päätöskierroksella 8. maaliskuuta 2016 Färjestad BK:ta vastaan. Hänet merkittiin Djurgårdenin nelossentteriksi laidoilleen Mikael Ahlén ja Henrik Eriksson. Davidsson sai ottelussa jääaikaa 5.40 minuuttia. Hän teki ottelussa myös ensimmäisen SHL-maalinsa hänen ensimmäisessä vaihdossaan.

Kesäkuussa 2016 Davidsson teki kaksivuotisen SHL-sopimuksen Djurgårdenin kanssa. Hän teki joukkueessa varsinaisella tulokaskaudellaan 2016–2017 45 runkosarja-, kolmessa playoff- ja kolmessa Mestarien liigan ottelussa tehot 5+4=9. Davidsson vahvisti myös Djurgårdenin J20-junioreita, joiden kapteenistoon hän kuului.

Buffalo Sabres varasi Davidssonin toisella kierroksella 37. pelaajana NHL:n varaustilaisuudessa 2017. Kaudella 2017–2018 hän teki SHL:n runkosarjassa 21 tehopistettä. Kaudella 2018–2019 Davidsson teki liigan yhden kauden piste-ennätyksensä tehoilla 10+17=27. Hän voitti kauden päätteeksi SHL-hopeaa.

Kaudeksi 2019–2020 Davidsson siirtyi kaksivuotisella sopimuksella Växjö Lakers HC:hen. Alkukaudella 2020–2021 hän jäi siellä pieneen rooliin ja teki 12 ottelussa vain yhden syöttöpisteen, kunnes Davidssonin sopimus purettiin yhteisymmärryksessä marraskuussa 2020. Seuraavana päivänä hänen tiedotettiin siirtyvän loppukauden kattavalla sopimuksella sarjatasoa alemmas HockeyAllsvenskan-joukkue Västerviks IK:hon. Samalla joukkueeseen siirtyi NHL-seura Ottawa Senatorsin organisaatiosta lainalle hänen isoveljensä Jonathan. Marcus Davidsson teki 23 ottelussa vain tehot 1+4=5, kunnes hänen sopimuksensa purettiin helmikuussa 2021. Samassa kuussa Davidsson siirtyi loppukauden sopimuksella jatkamaan Allsvenskan-pelejään Södertälje SK:n riveihin.

Davidsson palasi kaudeksi 2021–2022 kotimaahansa ja hän siirtyi yhdessä veljensä Jonathanin kanssa vuoden mittaisilla sopimuksella edellisenä keväänä Allsvenskaniin pudonneeseen HV71:een. Hän voitti joukkueen sisäisen tehotilaston lukemalla +26. Davidsson voitti kauden päätteeksi sarjan mestaruuden ja oli nostamassa HV71:tä takaisin SHL:ään. Toukokuussa 2022 hän ja Jonathan tekivät seuran kanssa vuoden mittaiset jatkosopimukset.

Joulukuussa 2022 HV71 purki Davidssonin ja hänen veljensä Jonathanin sopimukset. Seuraavana päivänä veljesten uutisoitiin siirtyvän loppukauden 2022–2023 kattavilla sopimuksilla SM-liigajoukkue Tapparaan. Viidennessä loppuottelussa 27. huhtikuuta 2023 Pelicansia vastaan Marcus Davidsson teki Tapparan 5–4-voittomaalin ensimmäisessä jatkoerässä ajassa 68.57. Hänen osumansa ratkaisi Tapparalle suomenmestaruuden. Esa Pirnes valitsi Davidssonin ottelun Alumnien tähtien ykköstähdeksi. Davidsson teki 31 runkosarjaottelussa kahdeksan maalia ja 23 tehopistettä. Hän voitti myös Mestarien liigan mestaruuden.

Kaudeksi 2023–2024 Davidssonin veljekset siirtyivät vuoden mittaisilla sopimuksilla jatkamaan SM-liigapelejään Porin Ässiin. Hänestä odotettiin joukkueen ykkössentteriä, mutta hän ei kuitenkaan onnistunut vastaamaan häneen kohdistuneisiin odotuksiin. Davidsson joutui syyskuussa yli kuukaudeksi sivuun loukkaantumisen vuoksi. Hänen otteensa kuitenkin paranivat vuoden 2014 vaihteessa. Davidsson kertoi Jatkoaika.com-verkkolehden haastattelussa tammikuussa 2024 ottavansa vähemmän paineita ja pelaavansa rennommin, kun hänen roolinsa vaihtui keskushyökkääjästä hyökkäävämpään rooliin laitahyökkääjäksi, jossa Davidsson voi käyttää enemmän nopeuttaan. Hän teki kauden aikana lopulta 45 runkosarjaottelussa tehot 9+9=18.

### Maajoukkueura

Davidsson pelasi alle 20-vuotiaiden MM-kilpailuissa vuonna 2018, jolloin hän voitti hopeaa. Davidsson pelasi myös alle 18-vuotiaiden MM-kilpailuissa vuonna 2016, jolloin hän voitti hopeaa. Davidsson pelasi myös alle 18-vuotiaiden Ivan Hlinkan muistoturnauksessa vuonna 2015, jolloin hän voitti hopeaa. Davidsson pelasi myös World U-17 Hockey Challengessa syksyllä 2014, jolloin hän voitti pronssia. Yhteensä Davidsson on pelannut kymmenen nuorten ja 38 poikien maaottelua.

Ruotsin A-maajoukkueessa Davidsson on pelannut kolme ottelua ilman tehopisteitä. Hän teki A-maajoukkuedebyyttinsä Channel One Cupissa 13. helmikuuta 2018 Moskovan VTB-jääpalatsissa turnauksen isäntäjoukkue Venäjää vastaan. Davidsson merkittiin Ruotsin kakkossentteriksi laidoilleen hänen isoveljensä Jonathan Davidsson sekä Axel Jonsson Fjällby.

Pelityyli
---------

Elite Prospects-sivuston mukaan Davidsson on kokonaisvaltainen kahden suunnan pelaaja, jolla on nopeat jalat ja hyvä pelikäsitys. Hän on tunnollinen puolustamaan ja Davidsson on käyttökelpoinen sekä tasavajaalla että alivoimalla. Sivuston mukaan hän on joukkuepelaaja, jolla on kunnolliset hyökkäyspään taidot.

Muuta
-----

Davidssonin isoveli Jonathan pelaa hyökkääjä Marcusin joukkuetoverina Ässissä. Hän on pelannut urallaan myös kuusi NHL-ottelua Ottawa Senatorsissa kaudella 2019–2020.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2014–2015 | Djurgårdens IF | SuperElit | 2 | 0 | 0 | 0 | 0 | – | – | – | – | – |
| 2015–2016 | Djurgårdens IF | SuperElit | 45 | 17 | 23 | 40 | 24 | 6 | 3 | 3 | 6 | 0 |  |  |  |  |  |  | U18 | 4 | 2 | 1 | 3 | 0 |
|  | Djurgårdens IF | SHL | 1 | 1 | 0 | 1 | 0 | 1 | 0 | 0 | 0 | 0 |
| 2016–2017 | Djurgårdens IF **(A)** | SuperElit | 9 | 4 | 6 | 10 | 2 | 1 | 0 | 0 | 0 | 0 |
|  | Djurgårdens IF | SHL | 45 | 5 | 4 | 9 | 6 | 3 | 0 | 0 | 0 | 2 |
| 2017–2018 | Djurgårdens IF | SuperElit | 3 | 3 | 1 | 4 | 0 | – | – | – | – | – |  |  |  |  |  |  | JMM | 7 | 1 | 2 | 3 | 0 |
|  | Djurgårdens IF | SHL | 39 | 9 | 12 | 21 | 14 | 11 | 0 | 5 | 5 | 4 |
| 2018–2019 | Djurgårdens IF | SHL | 52 | 10 | 17 | 27 | 16 | 19 | 3 | 3 | 6 | 16 |
| 2019–2020 | Växjö Lakers HC | SHL | 31 | 7 | 6 | 13 | 4 | – | – | – | – | – |
| 2020–2021 | Växjö Lakers HC | SHL | 12 | 0 | 1 | 1 | 14 | – | – | – | – | – |
|  | Västerviks IK | Allsvenskan | 23 | 1 | 4 | 5 | 10 | – | – | – | – | – |
|  | Södertälje SK | Allsvenskan | 14 | 2 | 6 | 8 | 8 | 4 | 0 | 0 | 0 | 0 |
| 2021–2022 | HV71 | Allsvenskan | 50 | 11 | 13 | 24 | 18 | 13 | 4 | 0 | 4 | 4 |
| 2022–2023 | HV71 | SHL | 21 | 1 | 2 | 3 | 2 | – | – | – | – | – |
|  | Tappara | SM-liiga | 31 | 8 | 15 | 23 | 8 | 14 | 4 | 0 | 4 | 10 | Kanada-malja |
| 2023–2024 | Ässät | SM-liiga | 45 | 9 | 9 | 18 | 31 | – | – | – | – | – |
| 6 kautta | yhteensä | SHL | 180 | 32 | 40 | 72 | 54 | 34 | 3 | 8 | 11 | 22 |
| 2 kautta | yhteensä | SM-liiga | 76 | 17 | 24 | 41 | 39 | 14 | 4 | 0 | 4 | 10 |
| 2 kautta | yhteensä | Allsvenskan | 87 | 14 | 23 | 37 | 36 | 17 | 4 | 0 | 4 | 4 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Marcus Davidsson**.
* Marcus Davidsson The Internet Hockey Databasessa (englanniksi)
* Marcus Davidsson Eurohockey-sivustolla (englanniksi)
* Marcus Davidsson *Elite Prospects*. Everysport Media Group AB.  (englanniksi)

### Viitteet

1. ↑  Bodin, Uffe: Junioren sköt sitt efterlängtade första SHL-mål: "Fick tipset att blunda när jag får läge" *hockeysverige.se*.  18.10.2016. STOCKHOLM:  Everysport Media Group AB. Viitattu 5.1.2018. (ruotsiksi)
2. 1 2  Tilastot - Marcus Davidsson *liiga.fi*. Jääkiekon SM-liiga Oy. Viitattu 24.7.2023.
3. ↑  Marcus Davidsson The Internet Hockey Databasessa (englanniksi)
4. 1 2 3 4 5 6 7 8 9 10 11  Marcus Davidsson *Elite Prospects*. Everysport Media Group AB.  (englanniksi)
5. ↑  Elite Prospects - Djurgårdens IF J18 *eliteprospects.com*. Everysport Media Group AB. Viitattu 18.11.2019. (englanniksi)
6. ↑  Elite Prospects - Djurgårdens IF J20 *eliteprospects.com*. Everysport Media Group AB. Viitattu 18.11.2019. (englanniksi)
7. ↑  DIF - FBK (Line Up) *stats.swehockey.se*.  8.3.2016. Svenska Ishockeyförbundet. Viitattu 16.4.2024. (englanniksi)
8. ↑  Marcus Davidsson *old.shl.se*. SHL AB. Viitattu 18.11.2019. (ruotsiksi)
9. ↑  Lindberg, Calle: Rekordsnabbt mål från Dif–debutant *svt.se*.  8.3.2016. Sveriges Television AB. Viitattu 1.8.2017. (ruotsiksi)
10. ↑  DIF - FBK (4-2) *stats.swehockey.se*.  8.3.2016. Svenska Ishockeyförbundet. Viitattu 16.4.2024. (englanniksi)
11. ↑  Djurgården skriver tvåårskontrakt med Davidsson *difhockey.se*.  24.6.2016. Djurgården Hockey AB. Viitattu 1.8.2017. (ruotsiksi)
12. ↑  Toresson, Carolina: Davidsson signar med Växjö Lakers *vaxjolakers.se*.  7.5.2019. Växjö Lakers Idrott AB. Viitattu 18.11.2019. (ruotsiksi)
13. ↑  Toresson, Carolina: Davidsson lämnar Växjö Lakers *vaxjolakers.se*.  3.11.2020. Växjö Lakers Idrott AB. Viitattu 5.11.2020. (ruotsiksi)
14. ↑  Allvin, Viktor: Brödraduo Till Västerviks IK *vikhockey.se*.  4.11.2020. Västerviks IK A-lag AB. Viitattu 5.11.2020. (ruotsiksi)
15. ↑  Nilsson, Alexander: Har inte fått igång offensiven – nu lämnar landslagsmeriterade centern: "Bäst för båda parter" *HockeyNews.se*.  2.2.2021. Everysport Media Group AB. Viitattu 2.2.2021. (ruotsiksi)
16. ↑  Jonsson, Sara: Marcus Davidsson klar för spel i SSK *sodertaljesk.se*.  8.2.2021. Södertälje Sportklubb. Viitattu 8.2.2021. (ruotsiksi)
17. ↑  Freijd, Johan: Bröderna Davidsson klara för HV71 *hv71.se*.  22.6.2021. HV71 Elitishockey AB. Viitattu 20.12.2022. (ruotsiksi)
18. ↑  Elite Prospects - HV71 *eliteprospects.com*. Everysport Media Group AB. Viitattu 20.12.2022. (englanniksi)
19. ↑  Freijd, Johan: HV71 förlänger med Marcus och Jonathan Davidsson *hv71.se*.  6.5.2022. HV71 Elitishockey AB. Viitattu 20.12.2022. (ruotsiksi)
20. ↑  Ruotsalaisveljekset vahvistamaan Tapparan hyökkäystä *tappara.fi*.  18.12.2022. Tamhockey Oy. Viitattu 20.12.2022.
21. ↑  Nikulin, Antti: Mestaruusmaalin iskenyt Marcus Davidsson: "Se oli tähänastisen urani tärkein maali" *Jatkoaika.com*.  27.4.2023. Jatkoaika r.y. Viitattu 7.5.2023.
22. ↑  Tappara - Pelicans, 27.4.2023 *liiga.fi*.  27.4.2023. Jääkiekon SM-liiga Oy. Viitattu 24.7.2023.
23. ↑  Laiho, Harri: Videolla vilahtanut nimikyltti ei ollut harhaa – yksi asia nousi ratkaisevaksi tekijäksi, kun veljekset siirtyivät Ässiin *satakunnankansa.fi*.  11.5.2023. Sanoma Media Finland Oy. Viitattu 11.5.2023.
24. ↑  Laiho, Harri: Tapparan sankariveljeksillä vaikeuksia uudessa seurassaan – kumpikin pitkällä sairauslomalla *aamulehti.fi*.  9.10.2023. Pori:  Alma Media Suomi Oy. Viitattu 16.4.2024.
25. ↑  Välimäki, Veeti: Marcus Davidssonilla lähti syksyllä huono kierre käyntiin: "Tuntui, että olen kirottu" *Jatkoaika.com*.  28.1.2024. Jatkoaika r.y. Viitattu 16.4.2024.
26. ↑  Välimäki, Veeti: Ässien sonnit ja vasikat, 2023–24: Onnistujissa ulkomaalaisyllättäjä, NHL-lupaus petti odotukset *Jatkoaika.com*.  24.3.2024. Jatkoaika r.y. Viitattu 16.4.2024.
27. ↑  SWE - RUS (Line Up) *stats.swehockey.se*.  13.12.2018. Svenska Ishockeyförbundet. Viitattu 13.2.2019. (ruotsiksi)
28. ↑  Jonathan Davidsson *Elite Prospects*. Everysport Media Group AB.  (englanniksi)

Ässät – SM-liiga
6 Joensuu (**C**) |
7 Vuori |
8 Zábranský |
10 Virtanen |
14 Ikonen |
15 Karnaranta |
16 Noiva |
19 Juhola |
20 Talaja (**A**) |
21 Matinmikko |
23 Graber |
26 Ojantakanen |
29 Hämeenaho |
34 Heimosalmi |
35 Rovio |
36 Kaarlehto |
37 Määttä |
38 Hellman |
40 Lefebvre |
41 Rubin |
44 Järvinen (**A**) |
49 Viirret |
51 Salmela (**A**) |
61 Viitala |
66 Riekkinen |
70 M. Davidsson |
71 J. Davidsson |
73 Erholtz |
78 Fabre |
86 Knihti |
93 Vanhatalo |
-- Ylitalo  

Valmentajat Härkälä – Turunen – Vidman – Rosendahl